) #2,398 of 9,348 Restaurants in New York City $$ - $$$ American,
All reviews fries steak lower east side nice food new york chinatown beers atmosphere nyc Huiswerkers minimum loon 2018 - maak seker jy voldoen!
You are here: Home » Nuus » Nuus » Huiswerkers minimum loon
Huiswerkers minimum loon
Sektorale Vasstelling 7, van toepassing op huiswerkers, se nuwe minimum loon is deur die minister van arbeid, Mildred Oliphant, op 7 Desember 2017 aangekondig.
Die nuwe minimum loon vir die Huiswerker Sektor moet egter nie verwar word met die vasstelling van die minimum bedrag soos voorgestel deur die konsep Nasionale Minimum Loon wetgewing wat waarskynlik op 1 Mei 2018 inwerking gaan tree nie. Tot en met die inwerkingtreding van die konsep Nasionale Minimum Loon wetgewing moet daar voldoen word aan die minimum loon soos afgekondig deur die minister in terme van die Sektorale Vasstelling.
Die minimum loon vir die Huiswerker Sektor is van toepassing op werknemers in ‘n privaat huishouding, soos:
werkers wat na kinders, siekes, bejaardes, sieklikes of gestremdes omsien
huiswerkers wat verskaf word deur ‘n werkverskaffingsdiens
Ons adviseer graag ons lede in die landbousektor dat ‘n huiswerker/tuinwerker op ‘n plaas waar primêre of sekondêre landbouaktiwiteite verrig word, as ‘n plaaswerker geag word en derhalwe is die loonaanpassing in terme van Sektorale Vasstelling 7 nie van toepassing op die landbousektor nie (Sektorale Vasstelling 13 reguleer arbeidsverhoudinge in die landbousektor).
Die minimum loon vir die Huiswerker Sektor in terme van die Sektorale Vasstelling sal inwerking tree op 01 Januarie 2018 en geld tot en met 30 November 2018.
Die Sektorale Vasstelling tref onderskeid tussen groter munisipale areas en plattelandse areas – klik hier vir ‘n volledige lys van die onderskeie areas.
Volgens die nuwe loonvasstelling is die vereiste minimum tarief vir huiswerkers wat langer as 27 uur ‘n week werk:
In groter munisipale areas:
R13.05 per uur
R587.40 per week
R2 545.22 per maand
In plattelandse areas:
R11.89 per uur
R534.91 per week
R2 317.75 per maand
Volgens die nuwe loonvasstelling is die vereiste minimum tarief vir huiswerkers wat minder as 27 uur ‘n week werk:
R15.28 per uur
R412.60 per week
R1 787.80 per maand
R14.03 per uur
R378.83 per week
R1 164.48 per maand
Die noue werksverhouding tussen werkgewer en werknemer wat eie is aan die Huiswerker Sektor, skep unieke uitdagings en hou ook risiko in vir die werkgewer. Die LWO bied gespesialiseerde dienskontrakte vir die Huiswerker Sektor, wat in die werkgewer se belang hierdie risiko proaktief bestuur. Klik hier vir meer inligting oor die LWO se Huiswerker pakket vir werkgewers met ‘n huiswerker in diens.
← Die rol van arbeid in jou werksplek (previous entry)
(next entry) Kontrak skoonmakers minimum loon →